google/wiki40b huggingface dataset:
पीरू सिंह

प्रारंभिक जीवन

श्री पीरू सिंह का जन्म 20 मई 1918 को राजस्थान के बेरी गांव में हुआ था। वह लाल सिंह के पुत्र थे। उनके परिवार में सात बच्चे तीन भाई और चार बहनें थीं जिनमें से श्री सिंह सबसे छोटे थे। युवावस्था में श्री सिंह हमेशा स्कूल से नफरत करते थे क्योंकि वह प्रतिबंधित पर्यावरण पसंद नहीं करते थे। एक बार सहपाठी से झगड़ा करने पर शिक्षक द्वारा डांटे जाने पर वह स्कूल से भाग गए और कभी स्कूल नहीं आए। उसके बाद श्री सिंह ने अपने माता-पिता के साथ अपने खेत में मदद करना शुरू कर दिया। शिकर, एक स्थानीय भारतीय खेल उनका पसंदीदा खेल था। यद्यपि श्री सिंह अपने बचपन से सेना में शामिल होना चाहते थे, लेकिन वह अठारह वर्ष की आयु पूर्ण नहीं होने के कारण दो बार निकाल दिए गए तथा बाद में सेना में शामिल हुए।

सैन्य जीवन

श्री पीरू सिंह शेखावत को 20 मई 1936 को झेलम में 1 पंजाब रेजिमेंट की 10वीं बटालियन में नामांकित किया गया था। प्रशिक्षण पूरा होने के बाद 1 मई 1937 को श्री सिंह को उसी रेजिमेंट की 5वीं बटालियन में तैनात किया गया। स्कूली शिक्षा से पहले से ही शत्रुता होने के बावजूद श्री सिंह ने शिक्षा को गंभीरता से लिया और सेना में शिक्षा प्रमाण पत्र को प्राप्त किया। कुछ अन्य परीक्षाओं को उत्तीर्ण करने के बाद 7 अगस्त 1940 को उन्हें लांस नायक के पद पर पदोन्नत किया गया था। 1 पंजाब की 5वीं बटालियन के साथ अपने कार्यकाल के दौरान उन्होंने उत्तर-पश्चिम फ्रंटियर पर कार्रवाई की।
मार्च 1941 में उन्हें नायक में पदोन्नत किया गया था और सितंबर में झेलम में पंजाब रेजिमेंटल सेंटर के एक प्रशिक्षक के रूप में तैनात किया गया तथा फरवरी 1942 में उन्हें हवलदार में पदोन्नत किया गया था। श्री सिंह एक उत्कृष्ट खिलाड़ी थे, उन्होंने अंतर रेजिमेंटल और राष्ट्रीय स्तर की चैंपियनशिप में हॉकी, बास्केटबॉल और क्रॉस कंट्री दौड़ में अपनी रेजिमेंट का प्रतिनिधित्व किया। मई 1945 में उन्हें कंपनी हवलदार मेजर  से पदोन्नत किया गया। उन्होंने अक्टूबर 1945 तक एक प्रशिक्षक के रूप में कार्य किया। द्वितीय विश्व युद्ध के अंत के बाद उन्हें ब्रिटिश कॉमनवेल्थ ऑक्यूपेशन फ़ोर्स के हिस्से के रूप में जापान भेजा गया जहां उन्होंने सितंबर 1947 तक सेवा की। इसके बाद उन्हें राजपूताना राइफल्स की छठी बटालियन में स्थानांतरित कर दिया गया।

भारत-पाकिस्तान युद्ध 1947

18 जुलाई 1948 को 6 राजपूताना राइफल्स के सी एच एम पीरू सिंह को जम्मू कश्मीर के तिथवाल में शत्रुओं द्वारा अधिकृत एक पहाड़ी पर आक्रमण कर उस पर कब्ज़ा करने का काम सौंपा गया। हमले के दौरान उन पर एम एम जी से भारी गोलीबारी की गई और हथगोले फेंके गए। उनकी टुकड़ी के आधे से अधिक सैनिक मारे गए या घायल हो गए। सी एच एम पीरू सिंह ने अपने बचे हुए जवानों को लड़ाई जारी रखने के लिए प्रेरित किया और घायल होने के बावजूद दुश्मन के एम एम जी युक्त दो बंकरों को बर्बाद कर दिया। अचानक उन्हें पता चला कि उनकी टुकड़ी में इकलौते वे ही जीवित बचे हैं। जब दुश्मनों ने उन पर एक और हथगोला फेंका, वे लहुलुहान चेहरे के साथ रेंगते हुए आगे बढ़े और अंतिम सांस लेने से पहले उन्होंने दुश्मन के ठिकाने को नष्ट कर दिया। उत्कृष्ट वीरता तथा अदम्य शौर्य का प्रदर्शन करने और सर्वोच्च बलिदान देने के फल स्वरूप कंपनी हवलदार मेजर पीरू सिंह को मरणोपरांत परम वीर चक्र से सम्मानित किया गया।
समुद्री डकैती

समुद्री डकैती समुद्र पर यात्रा कर रही नौका और उसके मुसाफ़िरों पर हुई डकैती या हिंसात्मक चोरी को कहा जाता है। समुद्री डकैती करने वाले अपराधियों को समुद्री डाकू या जल दस्यु कहा जाता है। ऐसे अपराध की रोकथाम करना अक्सर मुश्किल होता है क्योंकि समुद्र का क्षेत्रफल विशाल है (पूरे भूमि के क्षेत्रफाल से तीन गुना) और ऐसे समुद्री डाकू अक्सर अंतर्राष्ट्रीय सीमाओं के पार काम करते हैं, यानि किसी एक देश की पुलिस या सेना उन्हें रोक नहीं पाती। मसलन पूर्वी अफ़्रीका के सोमालिया देश के अड्डों से आने वाले समुद्री डाकुओं ने भारत के तट के पास से समुद्री जहाज़ों का अपहरण किया है।

अन्य भाषाओं में

'समुद्री डाके' को अंग्रेज़ी में 'पाइरसी' (piracy) और 'समुद्री डाकुओं' को 'पाइरेट' (pirate) कहते हैं। 'समुद्री डाकुओं' को फ़ारसी में 'दुज़्द दरियाई' (دزد دریایی‎) यानि 'दरियाई चोर' या 'समुद्री चोर' कहते हैं। यूनानी भाषा में इन्हें 'पेइरातेस' (πειρατής) कहते हैं।
विश्रामबाग वाड़ा

विश्रामबाग वाड़ा (मराठी: विश्रामबाग वाडा), केंद्रीय पुणे के वर राष्ट्रपति वरिष्ठ बाजीराव रोड पर स्थित एक बढ़िया हवेली, उन्नीसवीं शताब्दी की शुरुआत में मराठा संघ के आखिरी पेशव पेशवे बाजीराव द्वितीय का शानदार निवास था।  वर्तमान में 20,000 वर्ग फीट वाड़ा पर ग्राउंड फ्लोर पर एक डाकघर, नगर पालिका के कुछ अन्य कार्यालयों और मराठा कलाकृतियों का एक छोटा संग्रहालय है, जो प्रसिद्ध मराठा इतिहासकार बलवंत मोरेश्वर पुरंदरे द्वारा एक रखे गए हैं। यह संरचना अपने बढ़िया प्रवेश और नक्काशीदार लकड़ी के काम के साथ बालकनी के लिए प्रसिद्ध है।
<refविश्रामबाग वाडा यह मराठा साम्राज्य के पेशवा दूसरे बाजीराव इनके पुराने पुणे में वाडा था। इ.स. १८०७ साल में लगभग ३.५ लाख रुपये खर्च करके यह बाजार बनाया गया था। शनिवार वाडा यह पेशवे के पुरखों के वाडे में रहने के बजाए दुसरे बाजीरावने विश्रामबागवाडे में रहना पसंद किया। तिसरे इंग्रज-मराठा युद्ध में इ.स. १८१८ साल में पुणे का पडाव होने तक ११ वर्ष दुसरे बाजीराव के यहाँ रहते थे। लगभग २०,००० वर्ग फूट क्षेत्रफळ के इस वाडे का बहुतांश भाग टिका है। इस वाडे में फिलहाल डाक कार्यालय, नगरपालिका कुछ कचहरी और मराठा साम्राज्य के ऐतिहासिक वस्तूं के संग्रहालय है।
name="mt">"Vishrambaag Wada". Maharashtratourism.net. अभिगमन तिथि 1 February 2010.</ref>

इतिहास

विश्रामबाग वाड़ा 1807 ईस्वी में 200,000  रुपये की कीमत का बनाया गया था। निर्माण को पूरा करने में छह साल लग गए थे।  बाजीराव द्वितीय ने इस निवास को पेशवा के गढ़ शनिवार वाड़ा के जैसे पसंद किया था। बाजीराव द्वितीय तृतीय आंग्ल-मराठा युद्ध में उनकी हार के ग्यारह साल तक यहाँ रहे थे। युद्ध के बाद अंग्रेजों ने कानपुर के पास बिथुर को पेंशन के साथ देश निष्काशन कर दिया था। उनकी पत्नी वाराणसिबाई बिथुर में उससे जुड़ने से पहले कुछ समय तक यहां रही थी लेकिन जल्द ही अंग्रेजों उन्हें पुणे ले गये थे।
वाद्य संगीत

वाद्य संगीत ऐसी संगीत रचना होती है 
ने किसी प्रदर्शन के लिये कर सकता है। वाद्य संगीत की परम्परा पश्चिमी संस्कृति और भारत में बहुत प्राचीन है। भारत में बहुत पहले समय से वीणा के उपयोग से वाद्य संगीत की रचना की जाती थी।
व्यापकपर्ण

व्यापकपर्ण समाचार पत्र के विभिन्न स्वरूपों में सबसे बड़ा होता है तथा जिसकी विशेषता लंबे ऊर्ध्वाधर पृष्ठ (आमतौर पर 22 इंच/559 मिलीमीटर या अधिक) होतें हैं। अन्य सामान्य समाचार पत्र स्वरूपों में शामिल हैं छोटे बर्लिनर और टिकिया/कॉम्पैक्ट स्वरूप। कई व्यापकपर्णो का मापन एक पूर्ण व्यापकपर्ण फैलाव में 291⁄2 बनाम 291⁄2 इंच (597 मिमी बनाम 749) होता है, मानक टिकिया के आकार से दुगना।
अनिरुद्ध जगन्नाथ

राजनीतिक कैरियर

जगन्नाथ को प्रथम प्रवासी भारतीय सम्मान से नवाज़ा गया था। जगन्नाथ मॉरिशस में मूवमेंट सोशलिस्ट मिलिटेंट पार्टी के नेता हैं। वह बतौर आईएफ़बी प्रत्याशी पहली बार 1963 में संसद के लिए चुने गए। इसके बाद वह 1965 में ऑल मॉरिशस हिंदू कांग्रेस के सदस्य बने। सन् 1965-66 में शिवसागर रामगुलाम की सरकार में उन्हें विकास राज्य मंत्री बनाया गया और नवम्बर 1966 में वे श्रम मंत्री बने। जगन्नाथ 1970 में मूवमेंट मिलिटेंट मॉरिसिएन में शामिल हो गए और उसके पश्चात उसी दल के नेता बने। वह 1976 में हुए चुनाव में जीते और विपक्ष के नेता चुने गए। वर्ष 1982 में वह भारी जीत के साथ प्रधानमंत्री चुने गए। उनकी सरकार ने देश के आर्थिक, सामाजिक, सांस्कृतिक और राजनीतिक ढाँचे में परिवर्तन लाने के लिए कार्य आरम्भ किया लेकिन नौ माह में ही सरकार गिर गई। इसके बाद 20 अगस्त 1983 को देश में पुनः चुनाव हुआ जिसमें जगन्नाथ ने पुनः सफलता प्राप्त की। इस बार उन्होंने देश को औद्यौगीकरण की ओर अग्रसर किया। 1985 में नशीली दवाओं की तस्करी में सांसदों के पकड़े जाने के कारण जगन्नाथ ने विधानसभा भंग कर दी। फलस्वरूप 30 अगस्त 1987 को देश में पुनः आम चुनाव करवाये गये। इन चुनाओं में भी जगन्नाथ ने भारी सफलता प्राप्त की।
चित्राक्ष

ये यमराज, हिन्दू धर्म अनुसार मृत्यु के देवत के अभिलेखक, श्री चित्रगुप्त जी महाराज के द्वितीय पुत्र हैं। इन्हें चित्र, आदि नाम से भी पुकरा जाता है।

स्थान

इनका वास स्थान भारत के वर्तमान पंजाब प्रदेश में भट्ट प्रदेश था।

पत्नी

इनकी पत्नी का नाम मालिनी था।

उपासना देवी

जयन्ती

वंशज

इनके वंशज भटनागर कहलाये।
लैरी हैनेमान

लैरी हैनेमान अमेरिका का राष्ट्रिय पुस्तक पुरस्कार विजेता है।
एकलव्य फ़ाउंडेशन

परिचय

एकलव्य की स्थापना छोटे ज़मीनी स्तर पर शैक्षिक प्रयोग करने तथा उन्हें बड़े पैमाने पर फैलाने के लिए ज़रूरी तौर-तरीके और साझेदारियाँ विकसित करने के उद्देश्य से 1982 में हुई। महाभारत के एकलव्य की कथा से प्रेरित, एकलव्य का मकसद था देश की शिक्षा व्यवस्था के सुधार में योगदान देना; शिक्षा के बेहतर पहलुओं को सबकी पहुँच में लाना, सीखने, खोजने, सवाल उठाने और सृजन की सभी कोशिशों को बढ़ावा देना।
पिछले वर्षों में एकलव्य ने म. प्र. राज्य शैक्षिक अनुसंधान एवं प्रशिक्षण परिषद (एस.सी.ई.आर.टी.) के साथ मिलकर होशंगाबाद विज्ञान शिक्षण कार्यक्रम का संचालन किया जो शैक्षिक नवाचार के क्षेत्र में एक मील का पत्थर बना। फाउण्डेशन ने म. प्र. एस.सी.ई.आर.टी. के साथ मिलकर ही सामाजिक अध्ययन कार्यक्रम तथा प्राथमिक शिक्षा कार्यक्रम का विकास तथा कार्यान्वयन किया। साथ ही कई राज्यों की एस.सी.ई.आर.टी तथा राष्ट्रीय शैक्षिक अनुसंधान एवं प्रशिक्षण परिषद (एन.सी.ई.आर.टी.) को भी उनके शैक्षिक कार्यक्रमों के विकास में, खासकर जिला प्राथमिक शिक्षा कार्यक्रम (डी.पी.ई.पी.) के तहत, मदद की। इसी दौर में एकलव्य फाउण्डेशन शैक्षिक साहित्य के एक महत्वपूर्ण प्रकाशक के रूप में भी उभरा।
भारत की अग्रणी शोध एवं अकादमिक संस्थाओं के साथ सम्बन्ध बनाकर उनके संसाधनों को ज़मीनी कार्यक्रमों तक लाना एकलव्य की प्रमुख ताकत रही है। सरकारी स्कूली व्यवस्था के सुधार की दृष्टि से सरकारी विभागों के साथ साझेदारी का भी उसका एक लम्बा अनुभव रहा है।

कार्यक्षेत्र

वर्तमान समय में एकलव्य फाउण्डेशन के काम के प्रमुख क्षेत्र इस प्रकार हैं:

समुदाय आधारित शिक्षण केन्द्र स्थापित करना

एकलव्य ने मध्यप्रदेश के पाँच जिलों (बैतूल, हरदा, होशंगाबाद, देवास और उज्जैन) में 120 सामुदायिक शिक्षण केन्द्र (शिक्षा प्रोत्साहन केन्द्र) स्थापित किए हैं। इन केन्द्रों का उद्देश्य पहली पीढ़ी के सीखने वालों को स्कूल के बाहर मदद देना है। साथ ही समुदाय को उनके बच्चों की शिक्षा में शामिल होने और शिक्षा के नए विचारों को जानने-समझने का मौका देना है। ये केन्द्र समुदाय के वयस्कों और प्रतिबद्ध स्कूली शिक्षकों की मदद से दूर-दराज के इलाकों में चलाए जा रहे हैं। समुदाय द्वारा नामांकित एक समिति इन केन्द्रों का प्रबन्धन करती है। एकलव्य द्वारा इन्हें आंशिक वित्तीय तथा पूर्णतया अकादमिक सहयोग दिया जाता है।
प्रस्तावित है कि इस कार्यक्रम के दायरे को विस्तार दिया जाए ताकि इसके तहत इस क्षेत्र के सरकारी स्कूलों के शिक्षकों और अन्य ग़ैर-सरकारी संगठनों के साथ परस्पर सम्पर्क बनाया जा सके। इससे अनौपचारिक शिक्षण के मौकों में भी इज़ाफा होगा।
निवेद्यम

निवेद्यम (मलयालम: നിവേദ്യം) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1987 में पहली बार मलयालम भाषा में प्रकाशित हुआ।
चार रंग की प्रमेय

चार रंग की प्रमेय, या चार रंग मानचित्र प्रमेय एक गणितीय प्रमेय है जिसके अनुसार, किसी तल का संस्पर्शी क्षेत्रों में हुआ विभाजन मानचित्र नामक छवि का निर्माण करता है और इस मानचित्र के क्षेत्रों को रंगने के लिए चार से अधिक रंगों की आवश्यकता नहीं होती बशर्ते दो आसन्न (एक दूसरे से सटे हुए) क्षेत्र एक ही रंग से ना रंगे जायें। दो क्षेत्र, आसन्न तब ही माने जाते हैं जब उनकी सीमा साझी हो, ना कि वो मात्र एक बिन्दु पर मिलते हों।
रेशमा गाँधी

अंतरराष्ट्रीय कैरियर

रेशमा ने अपने अंतरराष्ट्रीय क्रिकेट कैरियर में कुल दो वनडे मैच खेले थे जो कि मुख्य रूप से विकेटकीपर की भूमिका से थे। जिसमें इन्होंने एक शानदार शतक भी लगाया था।
2022 एशियाई खेल

बोली प्रक्रिया

अगस्त 2015 में चीनी ओलम्पिक समिति ने हांगझोऊ के बोली लगाने की पुष्टि की। किसी और नगर के बोली न लगाने के कारण 16 सितम्बर 2015 को एशियाई ओलम्पिक परिषद की अश्क़ाबाद में हुई आम महासभा में हांगझोऊ को इन खेलों की मेजबानी प्रदान कर दी गयी।
प्रस्ताव के अनुसार, निंग्बो, शाओशिंग तथा हुझोऊ नगर भी प्रतियोगिताओं के आयोजन होंगे। इन खेलों के आयोजन के कारण नगर में कई रेलवे नेटवर्क के निर्माण हुए हैं।

आयोजक तथा विनिर्माण

इन खेलों का आयोजन 44 स्थानों पर होगा, जिसमे 30 पहले से ही मौजूद हैं, 10 निर्माणाधीन हैं तथा 4 अभी प्रस्तावित चरण में हैं।

खेल

2018 एशियाई खेल में प्रदर्शनी के रूप में खेले गये ईस्पोर्ट्स को इन खेलों में पदक स्पर्धा में शामिल किया गया है।
तुर्की भाषा परिवार

तुर्की भाषाएँ पैंतीस से भी अधिक भाषाओँ का एक भाषा-परिवार है। तुर्की भाषाएँ पूर्वी यूरोप और भूमध्य सागर से लेकर साईबेरिया और पश्चिमी चीन तक बोली जाती हैं। कुछ भाषावैज्ञानिक इन्हें अल्ताई भाषा परिवार की एक शाखा मानते हैं। विश्व में लगभग 16.5 से 18 करोड़ लोग तुर्की भाषाएँ अपनी मातृभाषा के रूप में बोलते हैं और अगर सभी तुर्की भाषाओँ को बोल सकने वालों की गणना की जाए तो क़रीब 25 करोड़ लोग इन्हें बोल सकते हैं। सब से अधिक बोली जाने वाली तुर्की भाषा का नाम भी तुर्की है, हालाँकि कभी-कभी इसे अनातोल्वी भी कहा जाता है (क्योंकि यह अनातोलिया में बोली जाती है)।

इतिहास और हिंदी पर प्रभाव

मंगोलिया की ओरख़ोन घाटी में स्थित ओरख़ोन शिलालेख किसी भी तुर्की भाषा में मिले सब से पुराने लेख हैं और इनमें प्रयोगित भाषा को पुरानी तुर्की भाषा कहा जाता है। यह शिलाएँ 732 और 735 ई॰ के बीच के काल में कुल तिगिन और बिलगे क़ाग़ान नामक दो गोकतुर्क क़बीले के सरदारों के सम्मान में खड़ी की गई थीं। तुर्की भाषाओँ पर सबसे पहला गहरा अध्ययन काराख़ान सल्तनत के वासी कश्गरली महमूद ने अपनी 11वीं शताब्दी में लिखी किताब "दिवानुए लुग़ातित तुऍर्क" में पूरा किया। यह तुर्की बोलियों का सब से पहला विस्तृत शब्दकोश था और इसमें तुर्की भाषाएँ बोलने वालों के फैलाव का सब से पहला ज्ञात नक़्शा था।
छठी शताब्दी के बाद तुर्की-भाषी फ़ौजें पूरे मध्य एशिया पर हावी हो गईं। अफ़्ग़ानिस्तान और भारतीय उपमहाद्वीप के उत्तरी इलाक़ों पर भी इनका क़ब्ज़ा हो गया। दिल्ली सल्तनत के गुलाम वंश के सभी शासक (जैसे कि कुतुब-उद-दीन ऐबक, इल्तुतमिश वग़ैरा) और मुग़ल साम्राज्य के प्रथम शासक बाबर तुर्की मातृभाषी थे। बाबर द्वारा लिखित ऐतिहासिक वर्णन बाबरनामा भी तुर्की परिवार की चग़त​ई भाषा में लिखा हुआ है। इस प्रभाव से तुर्की के बहुत से शब्द फ़ारसी, हिंदी-उर्दू, रूसी और हंगेरियाई भाषा में समा गए। हिंदी में तुर्की शब्दों की सूची बहुत लम्बी है और यह शब्द अक्सर अरबी-फ़ारसी से भिन्न और हिंदी के देशज शब्दों की तरह ही लगते हैं, जैसे कि नौकर, बहादुर, चादर, चमचा, कैंची, हवा, छतरी, कुली (सामान उठाने वाला) और तोप।

उच्चारण सहायता

ध्यान दें कि इस लेख में और तुर्की भाषाओँ में प्रयोग होने वाले 'ख़' वर्ण का सही उच्चारण 'ख' से ज़रा भिन्न होता है। इसी तरह 'ग़' वर्ण का सही उच्चारण 'ग' से भिन्न होता है।
नारायण प्रसाद सिंह

नारायण प्रसाद सिंह (१६ दिसम्बर १८८७ - ) भारत के एक राजनेता एवं पत्रकार थे। वे १९३७ में बनी पहली संविधान सभा के सदस्य थे। 
नारायण बाबू हिन्दी, भोजपुरी, उर्दू, अंग्रेजी और फारसी में प्रवीण थे। १९३३ में उन्होने 'योगी' नामक एक साप्ताहिक निकाला जिसमें धर्म और नैतिकता से सम्बन्धित लेख छपा करते थे। यह पत्रिका १९७२ तक अनवरत चलती रही। उन्होने किसाअनों के लिए एक कविता लिखी, जिसका नाम था- 'बैल-बत्तीसी'। इसमें उन्होने अच्छे बैल की विशेषताओं के बारे में लिखा। 
वे मातृभाषा के बड़े प्रेमी थे। एक बार संविधान सभा में उन्होने सार्वजनिक सुरक्षा पर हिन्दी में बोलने के लिए अध्यक्ष से अनुमाति मांगी। अध्यक्ष विट्ठल भाई पटेल उनको इसकी अनुमति नहीं दे रहे थे किन्तु बहुत चर्चा के बाद उन्होने नारायण बाबू को हिन्दी में बोलने की अनुमति दी।
लिगुरियन सागर

लिगुरियन सागर या लिगुरियाई सागर (अंग्रेजी: Ligurian Sea, इतालवी: Mar Ligure, फ्रांसीसी: Mer Ligurienne), इतालवी रिवेरा (लिगुरिया और टस्कनी) और कॉर्सिका और एल्बा द्वीपों के बीच स्थित एक सागर है। भूमध्य सागर के एक भाग इस समुद्र का नाम, संभवत: प्राचीन लिगुएर लोगों के नाम पर है।
अबू लाहब

अबू लाहब या अब्दुल-उज्जई इब्न अब्दुल-मुतालिब इब्न हाशिम। इस्लामी कथाओं और अरबी इतिहास के  के मुताबिक, अबू लाहब पैगम्बर हजरत मुहम्मद साहब के पैतृक चाचा थे। इस्लाम का शत्रु होने के लिए, सूरह अल-मसाद में उनकी निंदा की गई है।
रुचा हसब्निस

प्रारंभिक जीवन एवं कैरियर

मुंबई से वाणिज्य स्नातक होने के बाद, रुचा को अभिनय का असाइनमेंट मराठी धारावाहिक "चार चौघी" से से मिला। वर्तमान में रुचा "राशि" नामक मुख्या किरदार निभा रहीं हैं, इस किरदार के लिए उन्हें 2011 में स्टार प्लस की तरफ से सर्वश्रेष्ठ अभिनेत्री के पुरस्कार से नवाज़ा गया है।
९ ईसा पूर्व

९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ज़िम्बाब्वे क्रिकेट टीम का भारत दौरा

टेस्ट सीरीज

साल 1992 से अब तक 11 मैचों की 7 सीरीज हुई हैं। उसमें भारत ने 4 सीरीज जीते हैं।

वनडे सीरीज

साल 1983 से अब तक 63 मैचों की 35 (उसमें विश्व कप, ट्रॉफी, इतर) सीरीज हुई हैं। उसमें भारत ने 10 सीरीज और 2 आईसीसी टूर्नामेंट जीते हैं।

टी20 सीरीज

साल 2010 से अब तक 7 मैचों की 3 सीरीज हुई हैं। उसमें भारत ने 2 सीरीज और 1 आईसीसी टूर्नामेंट जीती हैं। एक सीरीज ड्रॉ हुई हैं।
साभार उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

साभार उपजिला बांग्लादेश के मध्य में स्थित, ढाका विभाग के ढाका जिले में स्थित है।
दिग्विजय सिंह (राजनीतिज्ञ)

शुरूआती जीवन

दिग्विजय सिंह का जन्म राघोगढ़ में सामंती परिवार में हुआ था। रघोगढ़, ग्वालियर राज्य के अधीन एक राज्य था। दिग्विजय सिंह ने प्राम्भिक शिक्षा डेली कॉलेज इंदौर से प्राप्त की । इसके बाद श्री गोविन्दराम सेकसरिया प्रौद्योगिकी एवं विज्ञान संस्थान, इंदौर से ही इंजीनियरिंग कि डिग्री प्राप्त की  ।

राजनैतिक जीवन

दिग्विजय सक्रिय राजनीति में १९७१ में आये, जब वह राघोगढ नगरपालिका अध्यक्ष बने। १९७७ में काँग्रेस टिकट पर चुनाव जीत कर रागोगढ़ विधान सभा क्षेत्र से विधान सभा सदस्य बने। १९७८-७९ में दिग्विजय को प्रदेश युवा काँग्रेस का महासचिव बनाया गया। १९८० में वापस रागोगढ़ से चुनाव जीतने के बाद दिग्विजय को अर्जुन सिंह मंत्रिमंडल में राज्यमंत्री का पद दिया गया तथा बाद में कृषि विभाग दिया गया। १९८४, १९९२ में दिग्विजय को लोकसभा चुनाव में विजय मिली। १९९३ और १९९८ में इन्होंने मध्य प्रदेश के मुख्यमंत्री पद की शपथ ली।
डंठल (कवक-विज्ञान)

कवक-विज्ञान में डंठल या छत्रिकावृंत किसी कुकुरमुत्ते का वह भाग होता है जो उसके छत्रक को सहारा देता है।
नासिराबाद (स्वरूपकाठी) उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

नासिराबाद उपजिला बांग्लादेश के दक्षिणी भाग में, बरिशाल विभाग के पिरोजपुर जिले में स्थित है।
कार्थेज

कार्थेज (अरबी: قرطاج‎, क़र्ताज; बर्बर: ⴽⴰⵔⵜⴰⵊⴻⵏ, कर्तजेन; अंग्रेज़ी: Carthage, कार्थ़ेज) उत्तर अफ़्रीका के त्यूनिसीया देश में लगभग 3,000 साल से लगातार आबाद एक प्राचीन शहर है। यह शहर प्राचीन काल मे रोमन एवं फ़ोनिसीयन साम्राज्य का एक प्रमुख गढ़ रहा है। सन् 1000 ईसा-पूर्व के आसपास इसकी शुरुआत फ़ोनीशिया द्वारा स्थापित एक दूर-दराज़ बस्ती के रूप में हुई। आधुनिक युग में इसे त्यूनिसीया की राजधानी त्यूनिस का एक बाहरी क्षेत्र माना जाता है।
प्राचीन रोमन स्रोतों के अनुसार इसकी स्थापना सन् 814 ईसापूर्व में फ़ोनीशिया के टायर शहर से (जो आधुनिक लेबनान में पड़ता है) आये एक फ़ोनीशियाई समूह ने की थी। कार्थेज तेज़ी से धन, शक्ति और प्रभाव में बढ़ने लगा। इस नगर पर केन्द्रित संस्कृति को उसके समकालीन रोमन लोग प्यूनिक (लातिनी: Punic) बुलाया करते थे, जो "फ़ोनीशिया" शब्द का ही एक बिगड़ा रूप है। समय के साथ भूमध्य सागर में यह रोम और यूनान के सिराक्यूज़ शहर से मुक़ाबला करने वाली तीसरी शक्ति के रूप में उभरा। इनमें आपसी झड़पों का सिलसिला छिड़ गया। दूसरे प्यूनिक युद्ध में प्रसिद्ध कार्थेजी नेता हान्निबल ने इटली पर चढ़ाई करी और सन् 216 ई॰पू॰ में दक्षिणपूर्वी इटली में लड़े गए कैने के युद्ध में जीत प्राप्त की, जिस से लगने लगा के इटली के कई क्षेत्रों से रोम का साम्राज्य उखड़ जाएगा। लेकिन सन् 202 ई॰पू॰ में लड़े गए ज़ामा के युद्ध में हान्निबल पराजित हुआ और कार्थेज बहुत कमज़ोर पड़ गया। सन् 149-146 ई॰पू॰ में लड़े गए तीसरे प्यूनिक युद्ध में कार्थेज की पूरी हार हो गयी। रोम के फ़ौजों ने कार्थेज के शहर को पूरी तरह जला और तोड़ डाला। कार्थेज के सभी नागरिकों को मार डाला गया या दास बना लिया गया।
कुछ समय बाद रोम ने ही कार्थेज की फिर स्थापना की और यह शहर समय के साथ-साथ रोमन साम्राज्य का चौथा सब से महत्वपूर्ण नगर बना। कुछ समय तक यह अल्प आयु वाले वैन्डल राज्य की राजधानी भी रहा। सन् 698 ईसवी में अरब फ़ौजें यहाँ आ धमकी और कार्थेज दूसरी दफ़ा नष्ट किया गया।
१९४९ ईसा पूर्व

१९४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ब्रह्मवैवर्त पुराण

कथा

यह पुराण कहता है कि इस विश्व में असंख्य ब्रह्माण्ड विद्यमान हैं। प्रत्येक ब्रह्माण्ड के अपने-अपने विष्णु, ब्रह्मा और महेश हैं। इन सभी ब्रह्माण्डों से भी ऊपर स्थित गोलोक में भगवान श्रीकृष्ण निवास करते हैं। सृष्टि निर्माण के उपरान्त सर्वप्रथम उनके अर्द्ध वाम अंग से राधा प्रकट हुई। कृष्ण से ही ब्रह्मा, विष्णु, नारायण, धर्म, काल, महेश और प्रकृति की उत्पत्ति बतायी गयी है, फिर नारायण का जन्म कृष्ण के दाये अंग से और पंचमुखी शिव का जन्म कृष्ण के वाम पार्श्व से हुआ। नाभि से ब्रह्मा, वक्षस्थल से धर्म, वाम पार्श्व से पुन: लक्ष्मी, मुख से सरस्वती और विभिन्न अंगों से दुर्गा, सावित्री, कामदेव, रति, अग्नि, वरुण, वायु आदि देवी-देवताओं का आविर्भाव हुआ।

संरचना

व्यासजी ने ब्रह्मवैवर्त पुराण के चार भाग किये हैं ब्रह्म खण्ड, प्रकृति खण्ड, गणेश खण्ड और श्रीकृष्ण खण्ड। इन चारों में दो सौ अठारह अध्याय हैं। इन चारों खण्डों से युक्त यह पुराण अठारह हजार श्लोकों का बताया गया है।
इस पुराण के चार खण्ड हैं- ब्रह्म खण्ड, प्रकृति खण्ड, गणपति खण्ड और श्रीकृष्ण जन्म खण्ड निम्नलिखित है-

ब्रह्म खण्ड

ब्रह्म खण्ड में भगवान श्रीकृष्ण के चरित्र की लीलाओं का वर्णन है। ब्रह्म कल्प के चरित्र का वर्णन है। साथ ही तत्त्व ज्ञान का वर्णन है। इसी खण्ड में श्रीकृष्ण के अर्द्धनारीश्वर स्वरूप में राधा का आविर्भाव उनके वाम अंग से दिखाया गया है।

प्रकृति खण्ड

प्रकृति खण्ड में देवियों के विभिन्न चरित्रों की चर्चा के साथ विशेष रूप में सरस्वती जी की पूजा का विधान आदि दिया है। अंत में देवी की उत्पत्ति और चरित्र का आख्यान है। इसमें विभिन्न देवियों के आविर्भाव और उनकी शक्तियों तथा चरित्रों का सुन्दर विवरण प्राप्त होता है। इस खण्ड का प्रारम्भ 'पंचदेवीरूपा प्रकृति' के वर्णन से होता है। ये पांच रूप यशदुर्गा, महालक्ष्मी, सरस्वती, गायत्री और सावित्री के हैं।

= गणपति खण्ड

गणेश खंड में गणेश जी के जन्म की विस्तार से चर्चा तथा पुण्यक व्रत की महिमा, गणेश जी की स्तवन, दशाक्षरी विद्या व दुर्गा कवच का वर्णन है। गणेश के एकदन्त होने की कथा है। परशुराम कथा है।

श्रीकृष्ण खण्ड

श्रीकृष्ण जन्म खण्ड में भगवान के जन्म तथा उनकी लीलाओं का बड़ा श्रृंगारी चित्रण यहां किया गया है। कृष्ण के बचपन व कालिया नाग से सम्पर्क की भी कथा है। गोरी व्रत की कथा भी है और अंत में रासकेन्द्र वृन्दावन का विस्तार से वर्णन है। 'श्रीमद्भागवत' में भी इसी प्रकार श्रीकृष्ण की लीलाओं का वर्णन उपलब्ध होता है। इसी खण्ड में सौ के लगभग उन वस्तुओं, द्रव्यों और अनुष्ठानों की सूची भी दी गई है जिनके मात्र से सौभाग्य की प्राप्ति होती है। इसी खण्ड में तिथि विशेष में विभिन्न तीर्थों में स्नान करने और पुण्य लाभ पाने का उल्लेख किया गया है।
नौंवीं लोक सभा

नौंवीं लोक सभा 19 दिसम्बर 1989 – 9 जुलाई 1991
खेड़ तहसील

जनसांख्यिकीय

भारतीय २००१ की जनगणना के अनुसार खेड़ तहसील की जनसंख्या ३४३,२१४ थी जिसमें १७८,११४ पुरुष और १६५,१०० महिलाएं थीं।
हुन्ज़ा घाटी

हुन्ज़ा के लोग

यहाँ के लोग विश्व में अपनी सुन्दरता के लिए प्रसिद्ध हैं। यह भी कहा जाता है कि यहाँ के लोग लम्बी आयु जीते हैं। इसके अतिरिक्त उनका स्वास्थ्य भी अच्छा रहता है। स्त्रियाँ साठ साल की आयु में भी माँ बन सकती हैं। अच्छे स्वास्थ्य और लम्बी आयु का कारण यह बताया गया है कि लोग हर दिन कम से कम ४ किलोमीटर पैदल चलते हैं। मधु, बादाम, अखरोट, आदि प्राकृतिक वरदान समझी जाने वाली चीज़ें यहाँ के लोग अधिक मात्रा में खाते हैं, जिससे उनके शरीर को प्राकृतिक शक्ति मिलती है तथा यह लोग अधिकांश रूप से रोग-मुक्त रहते हैं।
मातृवंश समूह पी

मनुष्यों की आनुवंशिकी (यानि जॅनॅटिक्स) में मातृवंश समूह पी या माइटोकांड्रिया-डी॰एन॰ए॰ हैपलोग्रुप P एक मातृवंश समूह है। यह ज़्यादातर ओशिआनिया के लोगों में मिलता है, जिसमें ऑस्ट्रेलियाई आदिवासी और पापुआ और मेलानिशिया के लोग शामिल हैं।
वैज्ञानिकों ने अंदाज़ा लगाया है के जिस स्त्री के साथ मातृवंश समूह पी शुरू हुआ वह आज से लगभग ५०,००० वर्ष पूर्व जीवित थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।